ეს ყალბი დიპლომები იმიტომ სჭირდებოდათ, ეს უსწავლელი და გაუნათლებელი ადამიანები კანონთანაც რომ ყოფილიყვნენ მორგებული და არავის ეთქვა, უკანონობას სჩადიხართო. სინამდვილეში ეს იმიტომ კი არ კეთდებოდა, მართლა ნაციონალების დასაქმების დარდი ჰქონდათ, არა, ამას უფრო ღრმა ფესვები აქვს. 2008 წლის აგვისტოში რაც მოხდა, ეს იყო სწორედ ამათი ასეთი ნაბიჯების შედეგი. ამხელა მსხვერპლი ამ ადამიანების ზურგზეა. ჯარში არაპროფესიონალების მოყვანის გამო დავკარგეთ ეს ტერიტორიებიც და ჩვენი გენოფონდი _ პატარა ბიჭებიც. პროფესიონალი სამხედროები ზოგი სახლში დაჯდა, ზოგმა ქვეყანა დატოვა და სხვაგან წავიდა სამუშაოდ. ვინც წინააღმდეგობა გაუწიათ და სამსახურიდან განთავისუფლების შემდგომ რაიმე თქვა, მას დევნა დაუწყეს. ქართული ჯარი რუსებმა ომამდე გააუვნებელყვეს ამ ადამიანების ხელით და ეს ამათ არ უნდა ეპატიოთ. ქართულ ჯარს ტვინი და გული გამოაცალეს და ფაქტობრივად, ფიტული დატოვეს მისგან.